ai4bharat/Pralekha huggingface dataset:
യു.പി.എസ്.സി
ജോയിന്റ് സെക്രട്ടറി / ഡയറക്ടർ/ ഡെപ്യൂട്ടി സെക്രട്ടറി തലത്തിലുള്ള തസ്തികകളിലേക്ക് കരാർ അടിസ്ഥാനത്തിൽ ലാറ്ററൽ നിയമനം
ന്യൂഡൽഹി :ജൂൺ 01, 2023
പേഴ്സണൽ&ട്രെയിനിംഗ് വകുപ്പിൽ നിന്ന് ലഭിച്ച നിർദേശ പ്രകാരം കരാർ അടിസ്ഥാനത്തിൽ ജോയിന്റ് സെക്രട്ടറി/ ഡയറക്ടർ/ ഡെപ്യൂട്ടി സെക്രട്ടറി തലത്തിലുള്ള 20 തസ്തികകളിലേക്ക് അപേക്ഷ ക്ഷണിച്ചുകൊണ്ടുള്ള യൂണിയൻ പബ്ലിക് സർവീസ് കമ്മിഷന്റെ 20.05.2023ലെ പരസ്യ നമ്പർ 52/2023 ന്റെ തുടർച്ചയായി, ഗവൺമെന്റിന്റെ ഇനിപ്പറയുന്ന വകുപ്പുകളിൽ/മന്ത്രാലയങ്ങളിൽ കരാർ അടിസ്ഥാനത്തിൽ ജോയിന്റ് സെക്രട്ടറി/ ഡയറക്ടർ/ ഡെപ്യൂട്ടി സെക്രട്ടറി തലത്തിലുള്ള 17 അധിക തസ്തികകളിലേക്ക് അപേക്ഷ ക്ഷണിച്ചു.
i) ആരോഗ്യ കുടുംബക്ഷേമ മന്ത്രാലയം
ii) ഊർജ മന്ത്രാലയം
iii) ഗ്രാമവികസന വകുപ്പ്, ഗ്രാമവികസന മന്ത്രാലയം
iv) കൃഷി, കർഷക ക്ഷേമ മന്ത്രാലയം
v) സാമ്പത്തിക കാര്യ വകുപ്പ്, ധനകാര്യ മന്ത്രാലയം
vi) കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയം
മേൽപ്പറഞ്ഞ മന്ത്രാലയങ്ങളിൽ/വകുപ്പുകളിൽ ലാറ്ററൽ നിയമനത്തിലൂടെ മൂന്ന് ജോയിന്റ് സെക്രട്ടറിമാരെയും 14 ഡയറക്ടർമാരെയും/ഡെപ്യൂട്ടി സെക്രട്ടറിമാരെയും നിയമിക്കും .
ഉദ്യോഗാർത്ഥികൾക്കുള്ള വിശദമായ പരസ്യവും നിർദ്ദേശങ്ങളും 2023 ജൂൺ 3-ന് കമ്മീഷന്റെ വെബ്സൈറ്റിൽ അപ്ലോഡ് ചെയ്യും. താൽപ്പര്യമുള്ള ഉദ്യോഗാർത്ഥികൾക്ക് 2023 ജൂൺ 3 മുതൽ 2023 ജൂലൈ 3 വരെ അപേക്ഷിക്കാം.
ഉദ്യോഗാർത്ഥികൾ അവരുടെ ഓൺലൈൻ അപേക്ഷയിൽ നൽകിയ വിവരങ്ങളുടെ അടിസ്ഥാനത്തിൽ അഭിമുഖത്തിനായി ഷോർട്ട്ലിസ്റ്റ് ചെയ്യും. നൽകുന്ന വിവരങ്ങൾ കൃത്യമാണെന്ന് ഉദ്യോഗാർത്ഥികൾ ഉറപ്പു വരുത്തണം .
SKY
(Visitor Counter : 73
ശാസ്ത്ര സാങ്കേതിക മന്ത്രാലയം
ജ്യോതിശാസ്ത്ര മേഖലയിൽ, ഇന്ത്യ- സ്പെയിൻ സഹകരണത്തിനുള്ള ധാരണാപത്രത്തിന് കേന്ദ്ര മന്ത്രി സഭയുടെ അംഗീകാരം
ജ്യോതിശാസ്ത്ര മേഖലയിൽ ശാസ്ത്ര,സാങ്കേതിക വിദ്യകൾ വികസിപ്പിക്കുന്നതിന് സ്പെയിനുമായി സഹകരിച്ച് പ്രവർത്തിക്കാനുള്ള ധാരണപത്രം ഒപ്പിടുന്നത് സംബന്ധിച്ച്, ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭാ യോഗം വിലയിരുത്തി.ബംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോ ഫിസിക്സ് , സ്പെയിനിലെ ഇൻസ്റ്റിറ്റ്യൂട്ടോ ഡി ആസ്ട്രോഫിസിക്ക കനേറിയസ് , ഗ്രാൻടെക്കാൻ  എന്നിവയുമായാണ് ധാരണപത്രം ഒപ്പിടുന്നത്.
പുതിയ ശാസ്ത്രീയ ഫലങ്ങൾ, നവീന സാങ്കേതികവിദ്യകൾ,ശാസ്ത്രീയ സംവാദത്തിലൂടെയും പരിശീലനത്തിലൂടെയും വിഭവശേഷി വികസനം, സംയോജിത ശാസ്ത്രീയ പദ്ധതികൾ എന്നിവയാണ് ധാരണപത്രത്തിനു കീഴിൽ നടപ്പാക്കാനുദ്ദേശിക്കുന്ന പ്രവർത്തനങ്ങൾ.
ധാരണാപത്രത്തിന് കീഴിലെ സംയോജിത ഗവേഷണപ്രവർത്തനങ്ങൾ, പരിശീലന പരിപാടികൾ,കോൺഫറൻസുകൾ, സെമിനാറുകൾ എന്നിവയിൽ പങ്കെടുക്കുന്നതിന്, ശാസ്ത്രമേഖലയിലെ കഴിവിന്റെയും പ്രവർത്തിപരിചയത്തിന്റെ അടിസ്ഥാനത്തിൽ, യോഗ്യരായ ശാസ്ത്രജ്ഞർ, സാങ്കേതിക വിദഗ്ധർ, വിദ്യാർഥികൾ എന്നിവർക്ക് അവസരം ലഭിക്കും. സെഗ്മെന്റഡ് ടെലസ്കോപ് സാങ്കേതികവിദ്യ, റോബോട്ടിക് ടെലിസ്കോപ്പ് തുടങ്ങി ഭാവിയിലേക്ക് പ്രയോജനപ്രദമായ നൂതന മേഖലകളിൽ സഹകരിച്ച് പ്രവർത്തിക്കാനാണ് ധാരണ പത്രത്തിലൂടെ ലക്ഷ്യമിടുന്നത്.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
വിദ്യാര്ത്ഥികള്ക്ക് തപാല് വകുപ്പിന്റെ അന്താരാഷ്ട്ര കത്തെഴുത്ത് മത്സരം 2022 അപേക്ഷ ക്ഷണിച്ചു
തപാല് വകുപ്പ് 9 മുതല് 15 വയസ്സുവരെ പ്രായമുള്ള വിദ്യാര്ത്ഥികള്ക്കായി അന്താരാഷ്ട്ര കത്തെഴുത്ത് മത്സരം സംഘടിപ്പിക്കും. 'കാലാവസ്ഥാ പ്രതിസന്ധിയില് താങ്കള് എങ്ങനെ/എന്തുകൊണ്ട് ഇടപെടണം എന്നതിനെക്കുറിച്ച് വിശദീകരിച്ചുകൊണ്ട് സമൂഹത്തില് സ്വാധീനമുള്ള ഏതെങ്കിലുമൊരു വ്യക്തിക്ക് കത്തെഴുതുക'' എന്നതാണ് മത്സര വിഷയം. ഇംഗ്ലീഷിലോ അല്ലെങ്കില് ഇന്ത്യന് ഭരണഘടനയുടെ എട്ടാം ഷെഡ്യൂളില് ഉള്പ്പെടുത്തിയ മറ്റേതെങ്കിലും ഭാഷയിലോ 800 വാക്കില് കവിയാതെയുള്ള കത്തുകള് തയ്യാറാക്കാം.
2022 മാര്ച്ച് 10ന് വ്യാഴാഴ്ച രാവിലെ 10 മുതല് 11 വരെ ഓരോ തപാല് മേഖലയ്ക്കും കീഴിലുള്ള തിരഞ്ഞെടുത്ത സ്കൂള്/തപാല് ഡിവിഷനുകളില് മത്സരം സംഘടിപ്പിക്കും. പങ്കെടുക്കാനാഗ്രഹിക്കുന്നവര് പ്രായം തെളിയിക്കുന്ന രേഖയുടെ ഒരു പകര്പ്പും 3 പാസ്പോര്ട്ട് സൈസ് ഫോട്ടോയും സഹിതം സ്കൂള് പ്രിന്സിപ്പല് / സീനിയര് സൂപ്രണ്ട് / സൂപ്രണ്ട് ഓഫ് പോസ്റ്റ് ഓഫീസസ് എന്നിവര്ക്ക് അപേക്ഷിക്കണം.
കോവിഡ് സാഹചര്യം കണക്കിലെടുത്ത്, വിദ്യാര്ത്ഥികള്ക്ക് വീട്ടിലിരുന്നു തന്നെ മത്സരത്തില് പങ്കെടുക്കാനുള്ള അവസരം ഉണ്ടായിരിക്കും. വീട്ടിലിരുന്ന് മത്സരത്തില് പങ്കെടുക്കുന്ന വിദ്യാര്ത്ഥികള് റൂള്ഡ് ഷീറ്റ്/പ്ലെയിന് പേപ്പറില് സ്വന്തം കൈപ്പടയില് കത്ത് എഴുതി, പൂരിപ്പിച്ച അപേക്ഷാഫോറം, വയസ്സ് തെളിയിക്കുന്ന രേഖയുടെ ഒരു പകര്പ്പ്, മൂന്ന് പാസ്പോര്ട്ട് സൈസ് ഫോട്ടോകള് എന്നിവ സഹിതം നോഡല് ഓഫീസര്, ശ്രീ. എം. സലിംകുമാര്, അസിസ്റ്റന്റ് ഡയറക്ടര് , ചീഫ് പോസ്റ്റ്മാസ്റ്റര് ജനറലിന്റെ ഓഫീസ്, കേരള സര്ക്കിള്, തിരുവനന്തപുരം- 695 033 എന്ന വിലാസത്തില് സ്പീഡ് പോസ്റ്റ് മുഖാന്തിരം 2022 മാര്ച്ച് 15നകം ലഭിക്കത്തക്ക വിധം അയക്കണം. മറ്റേതെങ്കിലും രീതിയില് ലഭിക്കുന്ന രചനകള് പൂര്ണ്ണമായും നിരസിക്കും.
വിജയികള്ക്ക് ദേശീയതലത്തിലും സര്ക്കിള് തലത്തിലും താഴെ പറയുന്ന പ്രകാരമുള്ള സമ്മാനങ്ങള് ലഭിക്കും.
ഒന്നാം സമ്മാനം 25,000/-രൂപയും സര്ട്ടിഫിക്കറ്റും 50,000/-രൂപയും സര്ട്ടിഫിക്കറ്റും
രണ്ടാം സമ്മാനം 10,000/- രൂപയും സര്ട്ടിഫിക്കറ്റും 25,000/- രൂപയും സര്ട്ടിഫിക്കറ്റും
മൂന്നാം സമ്മാനം 5,000/- രൂപയും സര്ട്ടിഫിക്കറ്റും 10,000/- രൂപയും സര്ട്ടിഫിക്കറ്റും
ദേശീയ തലത്തിലെ മികച്ച കത്ത് അന്താരാഷ്ട്ര തലത്തിലെ മത്സരത്തിനുള്ള ഔദ്യോഗിക ഇന്ത്യന് എന്ട്രിയായി യോഗ്യത നേടും. അന്താരാഷ്ട്രതലത്തില് അവാര്ഡിനര്ഹമായ കത്തുകള് തിരഞ്ഞെടുക്കുന്നത് യൂണിവേഴ്സല് പോസ്റ്റല് യൂണിയന്  ആയിരിക്കും. അന്താരാഷ്ട്ര തലത്തില് ഒന്നു മുതല് മൂന്നു വരെ സ്ഥാനം ലഭിക്കുന്നവര്ക്ക് യഥാക്രമം, സ്വര്ണ്ണം/വെള്ളി/വെങ്കല മെഡലുകളും സര്ട്ടിഫിക്കറ്റും അതോടൊപ്പം യു.പി.യു. തീരുമാനിക്കുന്ന മറ്റ് സമ്മാനങ്ങളും ലഭിക്കും. സ്വര്ണ്ണമെഡല് ജേതാവിന് സ്വിറ്റ്സര്ലന്ഡിലെ ബെര്ണിലുള്ള യുപിയു ആസ്ഥാനത്തേക്ക് ഒരു യാത്രയോ യുപിയു തീരുമാനിക്കുന്ന മറ്റേതെങ്കിലും സമ്മാനമോ ലഭിക്കും. പ്രത്യേക പരാമര്ശം ലഭിക്കുന്ന രചനകള്ക്ക് സര്ട്ടിഫിക്കറ്റും യുപിയു തീരുമാനിക്കുന്ന മറ്റ് സമ്മാനങ്ങളും ലഭിക്കും.
പങ്കെടുക്കുന്നവര് മത്സര വേദിയിലെത്താന് അവരുടേതായ ക്രമീകരണങ്ങള് നടത്തണം.
കൂടുതല് വിവരങ്ങള്ക്ക്:
ശ്രീ എം. സലിംകുമാര് അസിസ്റ്റന്റ് ഡയറക്ടര് , ടെലഫോണ് നമ്പര് - 0471-2560711 മൊബൈല് നമ്പര് - 9400386960
(Visitor Counter : 36
പ്രധാനമന്ത്രിയുടെ ഓഫീസ്
അഹമ്മദാബാദിലെ ബവ്ല-ബഗോദര ഹൈവേയിലുണ്ടായ വാഹനാപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ദുരിതബാധിതർക്ക് പി എം എൻ ആർ എഫിൽ നിന്ന് സഹായ ധനം പ്രഖ്യാപിച്ചു
ഗുജറാത്തിലെ അഹമ്മദാബാദിലെ ബവ്ല-ബഗോദര ഹൈവേയിലുണ്ടായ വാഹനാപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
മരണമടഞ്ഞ ഓരോരുത്തരുടെയും അടുത്ത ബന്ധുക്കൾക്ക് പിഎംഎൻആർഎഫിൽ നിന്ന്2 ലക്ഷം രൂപ സഹായധനം പ്രധാനമന്ത്രി പ്രഖ്യാപിച്ചു. പരിക്കേറ്റവർക്ക് അന്പത്തിനായിരം രൂപയും നൽകും.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
“അഹമ്മദാബാദ് ജില്ലയിലെ ബവ്ല-ബഗോദര ഹൈവേയിലുണ്ടായ റോഡ് അപകടത്തിൽ വേദനിക്കുന്നു. മരിച്ചവരുടെ കുടുംബങ്ങൾക്ക് അനുശോചനം. പരിക്കേറ്റവർ വേഗം സുഖം പ്രാപിക്കട്ടെ. പ്രാദേശിക ഭരണകൂടം ദുരിതബാധിതർക്ക് സാധ്യമായ എല്ലാ സഹായവും നൽകുന്നുണ്ട്.
മരണമടഞ്ഞ ഓരോരുത്തരുടെയും അടുത്ത ബന്ധുക്കൾക്ക് പിഎംഎൻആർഎഫിൽ നിന്ന്2 ലക്ഷം രൂപ സഹായധനം നൽകും . പരിക്കേറ്റവർക്ക് അന്പത്തിനായിരം രൂപയും നൽകും.; പ്രധാനമന്ത്രി നരേന്ദ്ര മോദി "
Pained by the road mishap on the Bavla – Bagodara highway in Ahmedabad district. Condolences to the bereaved families. May the injured recover soon. The local administration is providing all possible assistance to those affected.
— PMO India  August 11, 2023
An ex-gratia of Rs. 2 lakh from PMNRF will be…
പ്രധാനമന്ത്രിയുടെ ഓഫീസ്
ചാര്ട്ടേഡ് അക്കൗണ്ടന്റുമാരുടെ ദിനത്തില് പ്രധാനമന്ത്രി ചാര്ട്ടേഡ് അക്കൗണ്ടന്റുമാർക്കു ആശംസകള് നേര്ന്നു
ചാര്ട്ടേഡ് അക്കൗണ്ടന്റുമാരുടെ ദിനത്തില് പ്രധാനമന്ത്രി ശ്രീ നരേന്ദ്രമോദി ചാര്ട്ടേഡ് അക്കൗണ്ടന്റുമാർക്കു ആശംസകള് നേര്ന്നു.
''ആരോഗ്യകരവും സുതാര്യവുമായ ഒരു സമ്പദ്ഘടന ഉറപ്പാക്കുന്നതിന് നമ്മുടെ കഠിനാദ്ധ്വാനികളായ സി.എ സമൂഹം ഒരു വലിയ പങ്ക് നിര്വഹിച്ചിട്ടുണ്ട്. രാജ്യത്തിനുള്ള അവരുടെ സേവനങ്ങള് ഏറെ മൂല്യവത്തായാതാണ്. ചാര്ട്ടേഡ് അക്കൗണ്ടന്റുമാരുടെ ദിനത്തില് ആശംസകള്'' ഒരു ട്വിറ്റിലൂടെ പ്രധാനമന്ത്രി പറഞ്ഞു.
റെയില്വേ മന്ത്രാലയം
കേരളമുള്പ്പെടെ ഏഴ് സംസ്ഥാനങ്ങള് 63 ശ്രമിക് സ്പെഷ്യല് ട്രെയിനുകള് ആവശ്യപ്പെട്ടു
സംസ്ഥാനങ്ങള്ക്കുള്ള റെയില്വേ ബോര്ഡ് ചെയര്മാന്റെ കത്തിനു ശേഷം കേരളം ഉള്പ്പെടെ ഏഴ് സംസ്ഥാനങ്ങള് 63 ശ്രമിക് സ്പെഷ്യല് ട്രെയിനുകള് കൂടി റെയില്വേ മന്ത്രാലയത്തോട് ആവശ്യപ്പെട്ടു. കേരളം 32 ട്രെയിനുകളും തമിഴ്നാട് 10 ട്രെയിനുകളും ജമ്മു കശ്മീര് 9 ട്രെയിനുകളും, കര്ണ്ണാടക 6 ട്രെയിനുകളും ആന്ധ്രാ പ്രദേശ് 3 ട്രെയിനുകളും പശ്ചിമ ബംഗാള് രണ്ട് ട്രെയിനുകളും ഗുജറാത്ത് ഒരു ട്രെയിനുമാണ് ആവശ്യപ്പെട്ടിരിക്കുന്നത്.
ആവശ്യപ്പെട്ട് 24 മണിക്കൂറിനകം ആവശ്യമുള്ളയത്ര ശ്രമിക് സ്പെഷ്യല് ട്രെയിനുകള് ഇന്ത്യന് റെയില്വേ അനുവദിക്കുമെന്ന് അറിയിച്ചു കൊണ്ട് മെയ് 29, ജൂണ് 03, ജൂണ് 09 തീയതികളില് റെയില്വേ ബോര്ഡ് ചെയര്മാന് സംസ്ഥാനങ്ങള്ക്ക് കത്തയച്ചിരുന്നു.
ശ്രമിക് സ്പെഷ്യല് ട്രെയിനുകളുടെ ആവശ്യകത അറിയിക്കാന് റെയില്വേ മന്ത്രാലയവും സംസ്ഥാനങ്ങളോട് അഭ്യര്ത്ഥിച്ചിരുന്നു. നാളിതു വരെ 4277 ശ്രമിക് സ്പെഷ്യല് സര്വീസുകള് നടത്തി 60 ലക്ഷത്തോളം പേരെയാണ് ഇന്ത്യന് റെയില്വേ അവരുടെ നാടുകളിലെത്തിച്ചത്. 2020 മെയ് 01 മുതലാണ് ശ്രമിക് സ്പെഷ്യല് ട്രെയിനുകള് സര്വീസ് ആരംഭിച്ചത്.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഡിസംബർ 16, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 135.25 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 87,245 പേർ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.25%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രോഗമുക്തി നിരക്ക് 98.38%; 2020 മാർച്ച് മുതൽ ഏറ്റവും ഉയർന്ന നിരക്ക്
(കഴിഞ്ഞ 24 മണിക്കൂറിനിടെ 7,948 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,41,54,879 ആയി
കഴിഞ്ഞ 24 മണിക്കൂറിൽ 7,974 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.57 ശതമാനമാണ്; കഴിഞ്ഞ 73 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 32 ദിവസമായി 1% ത്തിൽ താഴെ
ആകെ നടത്തിയത് 66.02 കോടി പരിശോധനകൾ
വിനോദസഞ്ചാര മന്ത്രാലയം
അന്താരാഷ്ട്ര യോഗ ദിനത്തോടനുബന്ധിച്ച് ടൂറിസം മന്ത്രാലയം ഒരാഴ്ച നീളുന്ന ആഘോഷപരിപാടികള് സംഘടിപ്പിക്കുന്നു
(ന്യൂഡൽഹി, ജൂൺ 19, 2020
അന്താരാഷ്ട്ര യോഗ ദിനത്തോടനുബന്ധിച്ച് ടൂറിസം മന്ത്രാലയം സംഘടിപ്പിക്കുന്ന ഒരാഴ്ച നീളുന്ന ആഘോഷപരിപാടികള് ഈ മാസം 15 ന് ആരംഭിച്ചു. രാജ്യമെമ്പാടുമുള്ള മന്ത്രാലയത്തിന്റെ പ്രാദേശിക ഓഫീസുകളും കൂടാതെ 'വീട്ടില് യോഗ, യോഗ കുടുംബത്തോടൊപ്പം'  എന്ന ആശയത്തിലൂന്നി സമൂഹ മാധ്യമങ്ങളിലെ വിവിധ പരിപാടികള്ക്കും തുടക്കം കുറിച്ചു.
ആഘോഷപരിപാടികൾ പ്രധാനപെട്ടത് 2020 ജൂണ് 20 ന് ഉച്ചയ്ക്ക് 2 മുതല് 3 വരെ നടക്കുന്ന ‘ദേഖോ അപ്നാ ദേശ്' വെബിനാറാണ്. ഇതിൽ കേന്ദ്ര ടൂറിസം മന്ത്രി ശ്രീ പ്രഹ്ലാദ് സിങ് പട്ടേല്, സദ്ഗുരു ജഗ്ഗി വാസുദേവുമായി സംഭാഷണം നടത്തും. 'ഏക് ഭാരത് ശ്രേഷ്ഠ ഭാരത്' പദ്ധതിയിന് കീഴില് ഇന്ത്യയുടെ സമ്പന്നമായ വൈവിധ്യം പ്രദര്ശിപ്പിക്കുന്നതിനുള്ള പദ്ധതിയാണ് ദേഖോ അപ്നാ ദേശ് വെബിനാര് പരമ്പര. ഇന്ക്രെഡിബിള് ഇന്ത്യ, ഫേസ്ബുക്ക് പേജിലും യൂട്യൂബിലും പരിപാടി തത്സമയം കാണാം.
സമൂഹ മാധ്യമങ്ങളിലെ പരിപാടികള്:യോഗ അനുവര്ത്തിക്കുന്നവര്, ദിവസവും കുടുംബത്തോടൊപ്പം യോഗ ചെയ്യുന്നതിന്റെയും വ്യത്യസ്ത യോഗാസനങ്ങളുടെയും ചിത്രങ്ങളും വീഡിയോയും ഇന്ക്രെഡിബിള് ഇന്ത്യ സമൂഹമാധ്യമങ്ങളിലൂടെ പങ്ക് വയ്ക്കുന്നു.വിവിധ യോഗ അനുബന്ധ ഓണ്ലൈന് പ്രശ്നോത്തരിയില് പങ്കെടുക്കാനും യോഗാസന ചിത്രങ്ങള് പങ്ക് വയ്ക്കാനും പൊതുജനങ്ങള്ക്ക് അവസരമുണ്ട്. യോഗാപരിശീലനത്തിന്റെ തത്സമയ സെഷനുകളും ഇതോടനുബന്ധിച്ച് സംഘടിപ്പിച്ചിട്ടുണ്ട്.വീടുകളിലിരുന്ന് യോഗ പരിശീലിക്കാനുള്ള നിര്ദേശവും യാത്രാ വിലക്ക് നീങ്ങിയാല്, തീര്ച്ചയായും സന്ദര്ശിക്കേണ്ട പ്രധാനപ്പെട്ട യോഗാ കേന്ദ്രങ്ങളുടെ പട്ടികയും അടങ്ങിയ ഇ-ന്യൂസ് ലെറ്റര് പുറത്തിറക്കാനും പദ്ധതിയുണ്ട്.ആയുഷ് മന്ത്രാലയം നടത്തുന്ന 'മൈ ലൈഫ് മൈ യോഗ മത്സരത്തെ' പ്രോത്സാഹിപ്പിക്കുകായുംചെയ്യുന്നു. പൊതുജനങ്ങള് വീട്ടില് കുടുംബാംഗങ്ങളോടൊപ്പം യോഗ പരിശീലിക്കുന്നതിന്റെ വീഡിയോയും സമൂഹ മാധ്യമങ്ങളിലൂടെ പ്രസിദ്ധീകരിക്കും.
ധനകാര്യ മന്ത്രാലയം
നിതി ആയോഗില് ബിഹേവിയറല് എക്കണോമിക്സ് യൂണിറ്റ് തുടങ്ങണമെന്ന് സാമ്പത്തിക സര്വേ
അഭിലഷണീയമായ പെരുമാറ്റത്തിലേക്ക് ജനങ്ങളെ നയിക്കുന്നതിനാവശ്യമായ ഉള്ക്കാഴ്ച നല്കാന് പെരുമാറ്റശീലങ്ങളുമായി ബന്ധപ്പെട്ട ബീഹേവിയറല് എക്കണോമിക്സിന് സാധിക്കുമെന്ന് കേന്ദ്ര ധനമന്ത്രി ശ്രീമതി നിര്മ്മല സീതാരാമന് പാര്ലമെന്റില് അവതരിപ്പിച്ച 2018-19ലെ സാമ്പത്തിക സര്വേ പറയുന്നു. സാമൂഹികവും മതപരവുമായ മാനദണ്ഡങ്ങള് പെരുമാറ്റത്തെ സ്വാധീനിക്കുന്നതില് വലിയ പങ്കു വഹിക്കുന്ന ഇന്ത്യയെ പോലൊരു രാജ്യത്ത്, മാറ്റത്തിന്റെ അമൂല്യ ഉപകരണമാകാന് ബിഹേവിയറല് എക്കണോമിക്സിന് സാധിക്കുമെന്നും സാമ്പത്തിക സര്വേ വ്യക്തമാക്കുന്നു.
(യഥാര്ത്ഥ മനുഷ്യരെടുക്കുന്ന തീരുമാനങ്ങള് ക്ലാസിക്കല് സാമ്പത്തികശാസ്ത്രത്തിന്റെ അപ്രായോഗിക സിദ്ധാന്തങ്ങളില് നിന്നും വ്യതിചലിക്കാറുണ്ടെന്നും സര്വേ പറയുന്നു. പെരുമാറ്റത്തെ സംബന്ധിച്ച ഉള്ക്കാഴ്ചകള് നയപരമായ തീരുമാനങ്ങളില് പ്രയോഗവത്ക്കരിച്ചതാണ് ബേട്ടി ബച്ചാവോ, ബേട്ടി പഠാവോ, സ്വച്ഛ് ഭാരത് ദൗത്യം പോലുള്ള പദ്ധതികളുടെ വിജയത്തിന് കാരണമായതെന്നും സര്വേ ചൂണ്ടിക്കാണിക്കുന്നു. ഉദാഹരണത്തിന് #സെല്ഫി വിത്ത് ഡോട്ടര് സാമൂഹിക മാധ്യമങ്ങളില് ആഗോള ഹിറ്റാകുകയും പെണ്കുട്ടികളുടെ ജനനം ആഘോഷമാക്കുകയെന്ന മാതൃകയിലേക്ക് എത്തിച്ചേരാന് കൂടുതല് കൂടുതല് പേര് ആഗ്രഹിക്കുകയും ചെയ്തു. അതേ പോലെ, നമാമി ഗംഗേ, ഉജ്ജ്വല, പോഷണ് അഭിയാന് തുടങ്ങിയ പദ്ധതികള്ക്ക് സാമൂഹികവും സാംസ്കാരികവുമായി പെട്ടെന്ന് തിരിച്ചറിയാന് സാധിക്കുന്ന പേരുകള് ഉപയോഗിച്ചത് അവയോട് ജനങ്ങള്ക്കുള്ള ആഭിമുഖ്യം വളര്ത്തുന്നതിന് കാരണമായി.
ശുചിത്വത്തിലേക്കുള്ള സമൂഹാധിഷ്ഠിത സമീപനത്തിന് സ്വച്ഛഭാരത് ദൗത്യത്തിലുപയോഗിച്ച സ്വച്ഛാഗ്രഹികള് എന്ന പദം സത്യാഗ്രഹികളോട് സമാനമായിരുന്നതിനാല് അതിലെ സന്ദേശം കൂടുതല് പ്രബലമാക്കാന് സാധിച്ചു. സ്വച്ഛഭാരത് ദൗത്യത്തിലെ ലിംഗ ശാക്തീകരണ ഘടകം ബേട്ടി ബച്ചാവോ, ബേട്ടി പഠാവോ പദ്ധതിക്ക് പരിപൂരകമായിരുന്നു. ഗുണകരമായ സാമൂഹിക പെരുമാറ്റത്തെ പ്രാധാന്യത്തോടെ പ്രതിപാദിക്കല്, നിലവിലെ തിരഞ്ഞെടുപ്പ് സാധ്യതകളിലൊരു മാറ്റം, ആവര്ത്തിച്ചുള്ള ഊന്നിപ്പറയല് തുടങ്ങിയവയാണ് ബിഹേവിയറല് എക്കണോമിക്സിന്റെ മൂല പ്രമാണങ്ങളെന്നും സാമ്പത്തിക സര്വേ വിശദീകരിക്കുന്നു.
നിരവധി ഇന്ത്യന് പദ്ധതികളില് ബിഹേവിയറല് എക്കണോമിക്സിന്റെ തത്വങ്ങള് പ്രയോഗിച്ചിട്ടുണ്ടെങ്കിലും പദ്ധതികളുടെ കാര്യക്ഷമത വര്ദ്ധിപ്പിക്കുന്നതിന് ഇനിയും അത്തരം ഉള്ക്കാഴ്ചകള്ക്ക് വിശാലമായ സാധ്യതകളുണ്ടെന്നും സര്വേ അഭിപ്രായപ്പെടുന്നു. നിതി ആയോഗില് ബിഹേവിയറല് എക്കണോമിക്സ് യൂണിറ്റ് രൂപീകരിക്കണമെന്നും സര്വേ ശുപാര്ശ ചെയ്യുന്നു. എല്ലാ പദ്ധതികളും നടപ്പാക്കും മുന്പ് ഒരു ബിഹേവിയറല് എക്കണോമിക്സ് ഓഡിറ്റിലൂടെ കടന്നു പോകണമെന്നും സര്വേ ശക്തമായി ശുപാര്ശ ചെയ്യുന്നു.
റോഡ് ഗതാഗത, ഹൈവേ മന്ത്രാലയം
ഭാരത്മാല പദ്ധതിയ്ക്ക് കീഴിൽ പണി പൂർത്തീകരിച്ചത് 2,921 കിലോമീറ്റർ റോഡ്
322 പദ്ധതികളിലായി 12,413 കിലോമീറ്റർ ദൂരം റോഡ് ആണ് ഭാരത്മാല പദ്ധതിക്ക് കീഴിൽ 2020 ഓഗസ്റ്റ് വരെ നൽകിയിട്ടുള്ളത്. കൂടാതെ ഇന്നുവരെ 2,921 കിലോമീറ്റർ ദൂരം പദ്ധതിക്ക് കീഴിൽ പൂർത്തിയാക്കിക്കഴിഞ്ഞിട്ടുമുണ്ട്.
കേന്ദ്ര ഉപരിതല ഗതാഗത-ദേശീയപാത മന്ത്രാലയം, രാജ്യത്തെ ദേശീയപാത ശൃംഖലകളെപ്പറ്റി വിശദമായ അവലോകനം നടത്തുകയും ഭാരത്മാല പദ്ധതി ഒന്നാം ഘട്ടത്തിനുള്ള നിക്ഷേപത്തിന് അനുമതി നൽകുകയും ചെയ്തു. 5,35,000 കോടി രൂപ ചെലവിൽ 34,800 കിലോമീറ്റർ ദൂരമാണ് ഒന്നാം ഘട്ടത്തിന് കീഴിൽ പൂർത്തിയാക്കുക.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
2021-22 കാലയളവിൽ ഗോതമ്പ്, നെല്ല് സംഭരണത്തിനായി 163 ലക്ഷം കർഷകർക്ക് 2.37 ലക്ഷം കോടി രൂപ താങ്ങുവിലയായി നേരിട്ടു നൽകും
ന്യൂ ഡൽഹി, ഫെബ്രുവരി 01, 2022
2021-22 റാബി കാലയളവിലെ ഗോതമ്പ് സംഭരണം, 2021-22 ഖാരിഫ് കാലയളവിലെ പ്രതീക്ഷിത നെല്ല് സംഭരണം എന്നിവ 1208 ലക്ഷം മെട്രിക് ടൺ പിന്നിടുമെന്ന് 2022-23 കേന്ദ്ര ബജറ്റ് പാർലമെന്റിൽ അവതരിപ്പിക്കവേ കേന്ദ്ര ധന, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ ഇന്ന് അറിയിച്ചു. 163 ലക്ഷം കർഷകരിൽ നിന്നും സംഭരിക്കുന്ന ഈ ഭക്ഷ്യ ധാന്യങ്ങൾക്ക് താങ്ങുവിലയായി 2.37 ലക്ഷം കോടി രൂപ അവരുടെ ബാങ്ക് അക്കൗണ്ടുകളിലേക്ക് നേരിട്ട് നൽകുമെന്നും മന്ത്രി വ്യക്തമാക്കി.
കാർഷിക മേഖലയുമായി ബന്ധപ്പെട്ട പ്രധാന പ്രഖ്യാപനങ്ങൾ താഴെ പറയുന്നു:പൊതു-സ്വകാര്യ പങ്കാളിത്ത മാതൃകയിൽ തുടക്കംകുറിക്കുന്ന പുതിയ പദ്ധതിക്ക് കീഴിൽ കർഷകർക്ക് ഡിജിറ്റൽ - ഹൈടെക്ക് സേവനങ്ങൾ ലഭ്യമാക്കും. കാർഷിക സാങ്കേതിക മേഖലയിലെ സ്വകാര്യ സംരംഭങ്ങൾ, കാർഷിക മൂല്യ ശൃംഖലയിലെ തല്പരകക്ഷികൾ എന്നിവർക്കൊപ്പം പൊതുമേഖല ഗവേഷണ സ്ഥാപനങ്ങളുടെ പങ്കാളിത്തവും ഉണ്ടായിരിക്കും.കാർഷിക മേഖലയിലെ സ്റ്റാർട്ടപ്പ് വ്യവസ്ഥയെപ്പറ്റി പരാമർശിക്കവേ, കോ-ഇൻവെസ്റ്റ്മെന്റ് മാതൃകയിൽ രൂപീകരിച്ച പ്രത്യേക ധനസഹായം നബാർഡ് വഴി ലഭ്യമാക്കുമെന്ന് ശ്രീമതി നിർമ്മല സീതാരാമൻ അറിയിച്ചു. കാർഷിക മൂല്യ ശൃംഖലയിൽ ഗണ്യമായ പ്രയോജനം ചെയ്യുന്ന കാർഷിക-ഗ്രാമീണ സംരംഭങ്ങൾക്കായുള്ള സ്റ്റാർട്ടപ്പുകൾക്ക് ആവശ്യമായ സഹായം ലഭ്യമാക്കുന്നതിനാണ് ഈ നിധി.44,605 കോടി രൂപ പ്രതീക്ഷിത ചിലവിൽ നടപ്പാക്കുന്ന കെൻ-ബെത്വ സംയോജന പദ്ധതി, 9.08 ലക്ഷം ഹെക്ടർ കൃഷിഭൂമിയിൽ ജലസേചന സൗകര്യങ്ങൾ നൽകാൻ ലക്ഷ്യമിടുന്നു. 103 MW ജലവൈദ്യുതി, 27 MW സൗരോർജം എന്നിവയ്ക്ക് പുറമേ, 62 ലക്ഷം ജനങ്ങൾക്ക് ശുദ്ധജലവും ഇത് നൽകും. ദാമൻഗംഗ-പിഞ്ചൽ, പർ-തപി-നർമദ, ഗോദാവരി-കൃഷ്ണ, കൃഷ്ണ-പെന്നാർ, പെന്നാർ-കാവേരി എന്നീ അഞ്ച് നദി സംയോജന പദ്ധതികളുടെ വിശദ പദ്ധതി രേഖകളുടെ കരടിന് അന്തിമരൂപം നൽകി കഴിഞ്ഞു.വിള നിർണയം, ഭൂരേഖകളുടെ ഡിജിറ്റൽവത്ക്കരണം, വളം-കീട നാശിനി തളിക്കൽ എന്നിവയ്ക്കായി കിസാൻ ഡ്രോണുകളുടെ ഉപയോഗം പ്രോത്സാഹിപ്പിക്കുംരാജ്യത്തുടനീളം രാസവസ്തു രഹിത ജൈവകൃഷിക്ക് പ്രോത്സാഹനം നൽകും. ആദ്യഘട്ടത്തിൽ ഗംഗാ നദിക്ക് സമീപത്ത് അഞ്ച് കിലോമീറ്റർ ചുറ്റളവിലുള്ള കൃഷിഭൂമിയ്ക്ക് പ്രത്യേക പ്രാധാന്യം നൽകുംചെറു ധാന്യ ഉത്പന്നങ്ങൾക്ക് ഉള്ള പിന്തുണ - വിളവെടുപ്പിന് ശേഷമുള്ള മൂല്യവർധന, തദ്ദേശീയ ഉപഭോഗം വർദ്ധിപ്പിക്കൽ, ദേശീയ-അന്തർദേശീയ തലങ്ങളിൽ ചെറുധാന്യ ഉത്പന്നങ്ങളുടെ ബ്രാൻഡിംഗ് എന്നിവയ്ക്ക് ബജറ്റിൽ പ്രത്യേക സഹായംഇറക്കുമതിയിലുള്ള ആശ്രയം കുറച്ചു കൊണ്ട് എണ്ണ കുരുക്കളുടെ തദ്ദേശീയ ഉത്പാദനം വർധിപ്പിക്കുന്നതിന് ഉതകുന്ന ഒരു സമഗ്രപദ്ധതിയുടെ നടപ്പാക്കൽ ധനമന്ത്രി പ്രഖ്യാപിച്ചുസംസ്ഥാന ഭരണകൂടങ്ങളുടെ പങ്കാളിത്തത്തോടുകൂടി ഒരു സമഗ്ര പാക്കേജ് ലഭ്യമാക്കുമെന്ന് ധനമന്ത്രി പ്രഖ്യാപിച്ചു. ഇതുവഴി തങ്ങൾക്ക് ഇണങ്ങുന്ന തരം പച്ചക്കറികളും പഴങ്ങളും ഉത്പാദിപ്പിക്കാനും, മികച്ച ഉത്പാദന-വിളവെടുപ്പ് സാങ്കേതികവിദ്യകൾ പ്രയോജനപ്പെടുത്താനും കർഷകർക്ക് വഴിയൊരുങ്ങും.ജൈവകൃഷി, ചിലവ് രഹിത കൃഷി, പ്രകൃതി സൗഹൃദ കൃഷി, ആധുനിക കൃഷി, മൂല്യവർധന-മാനേജ്മന്റ് പ്രവർത്തനങ്ങൾ തുടങ്ങിയവ ഉയർത്തുന്ന ആവശ്യങ്ങൾക്ക് അനുസൃതമായി കാർഷിക സർവകലാശാലകളുടെ സിലബസുകളിൽ മാറ്റങ്ങൾ വരുത്താൻ സംസ്ഥാനങ്ങൾക്ക് പ്രോത്സാഹനം നൽകുമെന്ന് ധനമന്ത്രി കൂട്ടിച്ചേർത്തു.
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 207.47 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 17,72,441 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,23,535 പേര്
ചികിത്സയിലുള്ളത് 0.28 ശതമാനം പേര്
രോഗമുക്തി നിരക്ക് 98.53%
കഴിഞ്ഞ 24 മണിക്കൂറിനിടെ 18,053 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,35,73,094 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,561 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 87.95 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,04,189 പരിശോധനകള്.
(ND
രാഷ്ട്രപതിയുടെ കാര്യാലയം
കുഷ്ഠരോഗനിര്മ്മാര്ജ്ജന പ്രവര്ത്തനങ്ങള്ക്കുള്ള അന്താരാഷ്ട്ര ഗാന്ധി അവാര്ഡുകള് രാഷ്ട്രപതി സമ്മാനിച്ചു
കുഷ്ഠരോഗനിര്മ്മാര്ജ്ജന പ്രവര്ത്തനങ്ങള്ക്കുള്ള അന്താരാഷ്ട്ര ഗാന്ധി അവാര്ഡുകള് വ്യക്തിഗതവിഭാഗത്തില് ഡോ. എന്.എസ്. ധര്മ്മഷക്തുവിനും, സ്ഥാപന വിഭാഗത്തില് ലെപ്രസി മിഷന് ട്രസ്റ്റിനും ഇന്ത്യന് രാഷ്ട്രപതി ശ്രീ രാം നാഥ് കോവിന്ദ് സമ്മാനിച്ചു. കുഷ്ഠരോഗത്തിനെതിരായ നമ്മുടെ പോരാട്ടത്തില് വര്ഷങ്ങളായി വളരെയധികം നേട്ടങ്ങള് കൈവരിച്ചതായി ചടങ്ങില് സംസാരിച്ച രാഷ്ട്രപതി പറഞ്ഞു. പതിനായിരം ജനസംഖ്യയില് ഒരു കേസിനു താഴെ മാത്രമായി കുഷ്ഠരോഗം കുറച്ചുകൊണ്ടുവരികയെന്ന കുഷ്ഠരോഗ നിര്മാര്ജ്ജനത്തിന്റെ അളവ്കോല് നാം വിജയകരമായി പൂര്ത്തിയാക്കി. കുഷ്ഠരോഗത്തെ സംബന്ധിച്ച മുന്വിധികള് ഗണ്യമായി കുറഞ്ഞു. ശാസ്ത്രജ്ഞരുടെയും ഗവേഷകരുടെയും സംഘടനകളുടെയും സാമൂഹ പ്രവര്ത്തകരുടെയും നിരന്തരമായ പ്രവര്ത്തനത്തിന് അദ്ദേഹം നന്ദി പറഞ്ഞു.
വിശേഷിച്ച് വിഭവശേഷി കുറഞ്ഞ ഇടങ്ങളില് ഉചിതമായ തുല്യ ചികിത്സ ലഭ്യമാക്കുന്നതില് ശ്രദ്ധയും പ്രതിബദ്ധതയും പുലര്ത്തുക എന്നതാണ് കുഷ്ഠരോഗ നിയന്ത്രണ പ്രവര്ത്തനങ്ങളിലെ പ്രധാന വെല്ലുവിളിയെന്നും അദ്ദേഹം പറഞ്ഞു. കുഷ്ഠരോഗ കേസുകള് നേരത്തേ കണ്ടെത്തുന്നതിനുള്ളശ്രമങ്ങള് ശക്തമാക്കേണ്ടതുണ്ടെന്നും, ഭൂമിശാസ്ത്രപരമായി കേന്ദ്രീകരിച്ച പ്രദേശങ്ങളില് സംയോജിത കുഷ്ഠരോഗ സേവനങ്ങള് നല്കണമെന്നും രാഷ്ട്രപതി പറഞ്ഞു.
ഈ രോഗത്തെക്കുറിച്ചും അത് വ്യത്യസ്തമായ രീതിയില് പടര്ന്ന് പിടിക്കുന്നതിനെക്കുറിച്ചും നാം ബോധവാന്മാരാകുകയും ബോധവല്ക്കരിക്കുകയും വേണം. കുഷ്ഠരോഗം മൂലം വിവേചനം നേരിട്ടവരുടെ കൂടെനില്ക്കുകയും അവരെ ശാക്തീകരിക്കുകയും ചെയ്യണമെന്നും അത്തരം അവബോധം സമൂഹത്തിലുണ്ടാക്കണമെന്നും അദ്ദേഹം പറഞ്ഞു.
(GKMRD
ആരോഗ്യ, കുടുംബക്ഷേമ മന്ത്രാലയം
ഇതുവരെ 194.17 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ജൂലൈ 24, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 194.17 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
7.98 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
(RRTN
പ്രധാനമന്ത്രിയുടെ ഓഫീസ്
മൗറീഷ്യസ് സുപ്രീം കോടതി കെട്ടിടം പ്രധാനമന്ത്രി നരേന്ദ്ര മോദിയും മൗറീഷ്യസ് പ്രധാനമന്ത്രി പ്രവിന്ദ് ജഗനാഥും ചേര്ന്ന് ഉദ്ഘാടനം ചെയ്യും
മൗറീഷ്യസ് സുപ്രീം കോടതി കെട്ടിടം പ്രധാനമന്ത്രി നരേന്ദ്ര മോദിയും മൗറീഷ്യസ് പ്രധാനമന്ത്രി പ്രവിന്ദ് ജഗനാഥും ചേര്ന്ന് 2020 ജൂലൈ 30ന് ഉദ്ഘാടനം ചെയ്യും. മൗറീഷ്യസ് ജൂഡീഷ്യറിയിലെ മുതിര്ന്ന അംഗങ്ങളും ഇരു രാജ്യങ്ങളിലും നിന്നുള്ള വിശിഷ്ടാതിഥികളും പങ്കെടുക്കുന്ന വീഡിയോ കോണ്ഫറന്സിലായിരിക്കും ഉദ്ഘാടനം നടക്കുന്നത്. ഇന്ത്യ നല്കിയ ഗ്രാന്റ് ഉപയോഗപ്പെടുത്തിയാണ് കെട്ടിടം നിര്മിച്ചിരിക്കുന്നത്. കോവിഡിനു ശേഷം പോര്ട്ട ലൂയി തലസ്ഥാന നഗരിയില് ഇന്ത്യയുടെ സഹായത്തോടെ നിര്മിക്കുന്ന പ്രഥമ അടിസ്ഥാന സൗകര്യ പദ്ധതിയാണ് ഇത്.
2016ല് മൗറീഷ്യസിന് ഇന്ത്യ അനുവദിച്ച 35.3 കോടി യു.എസ്. ഡോളര് 'പ്രത്യേക സാമ്പത്തിക പാക്കേജ്' പ്രകാരം നടപ്പാക്കുന്ന അഞ്ചു പദ്ധതികളില് ഒന്നാണ് പുതിയ സുപ്രീം കോടതി കെട്ടിട നിര്മാണം. നിശ്ചിത സമയത്തിനകം പ്രതീക്ഷിച്ചതിലും കുറഞ്ഞ ചെലവില് കെട്ടിട നിര്മാണം പൂര്ത്തിയാക്കി. 10 നിലകൡലായി 25,000 ചതുരശ്ര മീറ്റര് വരുന്ന കെട്ടിടം 4,700 ചതുരശ്ര മീറ്ററിലേറെ സ്ഥലത്താണു നിലകൊള്ളുന്നത്. ആധുനിക രൂപകല്പനയില് ഹരിതാഭ നിലനിര്ത്തിയുള്ള കെട്ടിടത്തിനു താപ, ശബ്ദ ഇന്സുലേഷനും ഉയര്ന്ന ഊര്ജ ക്ഷമതയും ഉണ്ട്.
2019 ഒക്ടോബറില് മൗറീഷ്യസിലെ മെട്രോ എക്സ്പ്രസ് പദ്ധതിയുടെ ഒന്നാം ഘട്ടവും പുതിയ ഇ.എന്.ടി. ആശുപത്രി പദ്ധതിയും പ്രധാനമന്ത്രി മോദിയും മൗറീഷ്യസ് പ്രധാനമന്ത്രിയും ചേര്ന്ന ഉദ്ഘാടനം ചെയ്തിരുന്നു. ഇവ രണ്ടും പ്രത്യേക സാമ്പത്തിക പദ്ധതിയില് ഉള്പ്പെടുത്തി നിര്മിച്ചതാണ്. മെട്രോ എക്സ്പ്രസ് പദ്ധതിയുടെ ആദ്യ ഘട്ടത്തിലെ 12 കിലോ മീറ്റര് മെട്രോ പാത കഴിഞ്ഞ സെപ്റ്റംബറില് പൂര്ത്തിയാക്കിയിരുന്നു. ഇതിന്റെ രണ്ടാം ഘട്ടമായ 14 കിലോമീറ്റര് മെട്രോ പാത നിര്മാണം നടന്നുവരികയാണ്. ഇ.എന്.ടി. ആശുപത്രി പദ്ധതിയിലൂടെ നൂറു കിടക്കകളോടുകൂടിയ നൂതന ഇ.എന്.ടി. ആശുപത്രി മൗറീഷ്യസില് ഒരുക്കാന് ഇന്ത്യ സഹായിച്ചു.
ഇരു രാജ്യങ്ങളും തമ്മിലുള്ള ശക്തമായ ഉഭയകക്ഷി ബന്ധത്തിന്റെ അടയാളമായി നഗരത്തിലെ പ്രധാന നാഴികക്കല്ലായി സുപ്രീം കോടതി കെട്ടിടം നിലകൊള്ളുമെന്നാണു പ്രതീക്ഷിക്കപ്പെടുന്നത്.
(
പ്രധാനമന്ത്രിയുടെ ഓഫീസ്
സംസ്ഥാന വാർഷികദിനത്തില് പ്രധാനമന്ത്രി ഗോവയിലെ ജനങ്ങള്ക്ക് ശുഭാശംസകള് നേര്ന്നു
ന്യൂഡല്ഹി; 2020 മേയ് 30
(ഗോവയിലെ ജനങ്ങള്ക്ക് പ്രധാനമന്ത്രി ശ്രീ നരേന്ദ്രമോദി അവരുടെ സംസ്ഥാന വാർഷിക ദിനത്തില് മംഗളാശംസകള് നേര്ന്നു.
''സംസ്ഥാന വാർഷികദിനത്തില് ഗോവയിലെ ജനങ്ങള്ക്ക് മംഗളാശംസകള്. പ്രകൃതിരമണീയവും ഉഷ്മള ഹൃദയമുള്ള ജനങ്ങളുടെയും നാടാണ് ഗോവ. വിവിധ മേഖലകളില് ഇന്ത്യയുടെ വികസനപന്ഥാവിനെ പുഷ്ടിപ്പെടുത്തുകയാണ് ഗോവ. വരും വര്ഷങ്ങളിലും ഗോവയുടെ തുടര് പുരോഗതിക്കായി ഞാന് പ്രാര്ത്ഥിക്കുന്നു.'' പ്രധാനമന്ത്രി പറഞ്ഞു
-